Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13832

2. Megjegyzés. – Az egymást követő közleményeket a szabályos felfrissítési gyakorisággal lehet sugározni. 3.5.7.5.2 Ionoszférikus rácspont (IGP) maszk. A Műhold Bázisú Kiegészítő Rendszernek /SBAS/ sugároznia kell egy Ionoszférikus Rácspont /IGP/ maszkot és az Adatkibocsátás Ionoszférikus /IODIk /-t (11.-ig a 18. típusú közleményekben a 11 IGP sávnak megfelelően). Az IGP maszk értékeknek jelezni kell azt, hogy az egyes IGP-re adatok kerültek-e biztosításra, vagy sem. Ha az IGP 9. sáv használatos, akkor az IGP maszk értékeket az 55° N-től északra a 0.-tól a 8.-ig terjedő sávokban „0”-ra kell állítani. Ha a 10. sáv használatos, akkor az IGP maszk értékeket az 55° S-től délre a 0.-tól a 8.-ig terjedő sávokban „0”-ra kell állítani. Az Adatkibocsátás Ionoszférikus /IODIk /-t meg kell változtatni akkor, amikor egy változás áll be a k-dik sáv IGP maszk értékeiben. Az új IGP maszkot a 18. típusú közleményben kell sugározni, mielőtt az vonatkoztatva lenne a kapcsolatos 26. típusú közleményben. A 26. típusú közleményben lévő IODIk -nak egyenlőnek kell lenni azzal az IGP maszk közleményben (18. típusú közlemény) sugározott IODIk -val, ami annak az IGP-nek a kijelölésére használatos, amelyre az adat abban a közleményben biztosításra került. 3.5.7.5.2.1 Ajánlás. – Amikor az IGP maszk megváltoztatásra kerül, akkor az SBAS-nek több alkalommal meg kell ismételnie a 18. típusú közleményt, mielőtt azt egy 26. típusú közleményben vonatkoztatná annak biztosítására, hogy a felhasználó részére biztosítva legyen az új maszk vétele. Ugyanazt az IODIk -t kell felhasználni az összes sávra. 3.5.7.5.3 Ionoszférikus helyesbítés. Az SBAS-nek ionoszférikus helyesbítéseket kell sugározni az IGP maszkban kijelölt IGP-kre (IGP maszk értékek egyenlőek „1”-el). 3.5.7.5.4 Ionoszférikus sértetlenségi adatok. Azokra az IGP-kre, amelyekre helyesbítések kerülnek biztosításra, a Műhold Bázisú Kiegészítő Rendszernek /SBAS/ Hálózat Ionoszférikus Függőleges Hiba Jelzés /GIVEI/ adatokat kell sugározni úgy, hogy a 3.5.7.5.1 pontban leírt sértetlenségi követelmények kielégítésre kerüljenek. Ha az ionoszférikus helyesbítés vagy a σ2 i,GIVE túllépi a kódolási tartományát, akkor az SBAS-nek jeleznie kell azt, hogy az IGP nem megfelelő /’egészségtelen’/ (a helyesbítési adatokban kijelölve). Ha a σ2 i,GIVE -t nem lehet meghatározni, akkor az SBAS-nek jeleznie kell, hogy az IGP „Nem-ellenőrzött” (a GIVEI kódolásban kijelölve). 3.5.7.5.5 Teljesítőképesség csökkenési adatok. Az SBAS-nek sugároznia kell a teljesítőképesség csökkenési paramétereket (10. típusú közlemény) úgy, hogy a 3.5.7.5.1 pontban leírt sértetlenségi követelmények kielégítésre kerüljenek. 3.5.7.6 Választható funkciók 3.5.7.6.1 Időmérési adatok. Amikor Egyeztetett Világidő /UTC/ idő-paraméterek kerülnek sugárzásra, akkor azoknak a 3.5.4.8 pontban (12. típusú közlemény) meghatározottaknak kell lenni. 2007/70/II. szám 3.5.7.6.2 Szolgáltatás jelzés. Amikor szolgáltatás jelzési adatok kerülnek sugárzásra, akkor azoknak a 3.5.4.9 pontban (27. típusú közlemény) meghatározottaknak kell lenni, és a 28. típusú közleményt nem kell sugározni. Az összes 27. típusú közleményben az Adatkibocsátás Szolgáltatás /IODS/ számnak növekedni kell akkor, amikor változás van bármilyen 27. típusú közlemény adataiban. 3.5.7.6.3 Óra – efemerisz kovariancia mátrix. Amikor az óra – efemerisz kovariancia mátrix adatok sugárzásra kerülnek, akkor azokat az összes ellenőrzött műholdra sugározni kell úgy, ahogy az a 3.5.4.10 pontban meghatározásra került (28. típusú közlemény), és a 27. típusú közleményt nem szabad leadni. 3.5.7.7 Ellenőrzés 3.5.7.7.1 A Műhold Bázisú Kiegészítő Rendszer /SBAS/ rádiófrekvenciás ellenőrzése. Az SBAS-nek ellenőriznie kell a B-55. táblázatban megadott SBAS műhold paramétereket, és végre kell hajtani a jelzett tevékenységeket. Megjegyzés. – Az ebben a részben lévő rádiófrekvenciás ellenőrzési követelményekhez kiegészítően szükséges az is, hogy speciális intézkedésekkel kerüljön ellenőrzésre a 3. fejezet 3.7.3.4.2.1.5 pontjában meghatározott pszeudo-távolság gyorsulás és a 3.5.2.2 pontban meghatározott vivőhullám fázis zaj, valamint a fenti 3.5.2.5 pontban leírt korrelációs veszteség, kivéve, ha elemzés és vizsgálatok kimutatják azt, hogy ezek a paraméterek nem tudják meghaladni a meghatározott határértékeket. 3.5.7.7.2 Adat ellenőrzés. Az SBAS-nek ellenőriznie kell a műhold jeleit azért, hogy megállapítsa az olyan helyzeteket, ami a légijármű fedélzeti vevők differenciális feldolgozásának helytelen működését fogja eredményezni a követési teljesítménnyel együtt, amely „D”- Melléklet 8.11 pontjában került meghatározásra. 3.5.7.7.2.1 A földi al-rendszernek a legerősebb kollerációs csúcsot kell használni az összes, a pszeudotávolság helyesbítések létrehozására használatos vevőben. 3.5.7.7.2.2 A földi al-rendszernek meg kell határozni az olyan helyzeteket is, amely több, mint egy nulla átmenetet okoz azoknál a légijármű fedélzeti vevőknél, amelyek a „D”-Melléklet 8.11 pontjában meghatározottak szerinti Korai – Késői megkülönböztető funkciót használják. 3.5.7.7.2.3 Az ellenőrző tevékenységnél a Felhasználói Differenciál Távolságmérési Hibát /UDRE/ a műholdra a „Ne használja”-ra kell állítani. 3.5.7.7.2.4 Az SBAS-nek ellenőriznie kell az összes aktív adatot, amelyet a szolgáltatási területen belül lévő bármely felhasználó használhat. 3.5.7.7.2.5 Az SBAS-nek 5,2 másodpercen belül létre kell hozni egy riasztást akkor, ha az aktív adatok bármely kombinációja és a Globális Navigációs Műhold Rendszer /GNSS/ térbeli-jelei egy tolerancián-kívüli helyzetet eredményeznek a precíziós megközelítésre, vagy a II. Függőleges Vezetéses Megközelítésre /APV II./ (3.5.7.5.1). 3.5.7.7.2.6 Az SBAS-nek 8 másodpercen belül létre kell hozni egy riasztást akkor, ha az aktív adatok bármely kombinációja és a Globális Navigációs Műhold Rendszer /GNSS/ térbeli-jelei egy tolerancián-kívüli helyzetet eredményeznek az útvonal-repüléstől az I. Függőleges Vezetéses Megközelítésre /APV I./ (3.5.7.4.1). Megjegyzés. – Az ellenőrzést az összes hibás állapotra alkalmazni kell, beleértve a műholdak helyzetsor rendszere(i)ben lévő hibákat, vagy a Műhold Bázisú Kiegészítő Rendszerű műholdak hibáit is. Ez az ellenőrzés alapfeltételként elfogadja azt, hogy a légijármű fedélzeti alkotóelemek kielégítik az RTCA/DO-229B követelményeit, kivéve azt, ahogy azt a 3.5.8 pont és a „D”- Melléklet 8.11 pontja hatálytalanítja. 2007/70/II. szám 3.5.7.8 A műhold helyzetsor rendszer(ek) hibáinak hibatűrése. Egy műhold helyzetsor rendszerű műhold rendellenességének előfordulásakor a Műhold Bázisú Kiegészítő Rendszernek /SBAS/ szabályszerűen folytatnia kell a működését azoknak a szabályos működésű műholdaknak a rendelkezésre álló jeleit felhasználva, amelyeket követni lehet. 3.5.8 LÉGIJÁRMŰ FEDÉLZETI ALKOTÓELEMEK

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes